<classify> Mechi hiyo inayotarajiwa kuchezwa kwenye uwanja wa Nakivubo, inavuta hisia za mashabiki wengi wa soka Tanzania na Uganda.Stars inacheza kwa mara ya kwanza chini ya kocha mzawa, Charles Mkwasa aliyepewa mikoba kwa muda baada ya Shirikisho la Soka Tanzania TFF kusitisha mkataba wake na Mholanzi Mart Nooij.Mkwasa anakuwa kocha wa kwanza mzawa kuongoza Stars baada ya miaka 10 ya kuongozwa na wageni, tangu Profesa Mshindo Msolla alipoifundisha kwa mara ya mwisho mwaka 2003 kabla ya kutua mikononi mwa wageni.Stars inahitaji ushindi wa zaidi ya mabao matatu ili kusonga mbele kwenye michuano hiyo, ambapo mshindi wa leo atacheza na Sudan. Msafara wa wachezaji na viongozi uliwasili Kampala saa saba usiku wa juzi tayari kwa mechi hiyo.Akizungumzia mechi hiyo jana jijini hapa, kocha Mkwasa alisema hatarajii kama itakuwa rahisi lakini anaamini timu yake itaibuka na ushindi.Mechi itakuwa ngumu kwa sababu wenzetu sio wabaya na wamejipanga kama sisi tulivyojipanga, lakini maelekezo niliyoyatoa kwa vijana wangu naamini hawataniangusha, alisema.Alisema amejitahidi kufuatilia mchezo wa kwanza kati ya Stars na Uganda na kugundua kulikuwa na mapungufu baadhi ya sehemu, ambazo tayari ameshazifanyia kazi.Kikubwa timu na benchi la ufundi wote tunahitaji sapoti ya watanzania, naomba watuunge mkono kwa hali na mali, alisema. Nahodha wa Stars, Nadir Haroub alisema wanachotaka ni kurudisha imani kwa watanzania, jambo ambalo watahakikisha wanalifanya.Tunachotaka ni ushindi, haijalishi wa idadi ipi ya mabao, watanzania wamepoteza sana imani na timu yao, tunataka imani hiyo irudi kama ilivyokuwa miaka ya nyuma, inshallah tuombe kheri, alisema.Alisema kwa sasa timu imekuwa na morali tofauti na siku za nyuma jambo linalompa imani ya kufanya vizuri.Timu imekuwa moja sasa hivi, wachezaji wamekuwa na morali ya hali ya juu tofauti na ilivyokuwa siku za nyuma, nikiliona hilo linanipa faraja sana, alisema.  <topic>: MICHEZO 